 Fasiti UI forin tàkasúfèé wá ojúùtú si ìṣòro ẹkọ iṣirò Salami to ni pàtàkì ǹkan to jẹ òun lógun ni ìmọ ẹkọ àwọn ọmọ wẹwẹ, sàláyé pe orin tàkasúfèé náà ni ọnà láti mu ki ọpọlọ àwọn ọmọ ilé-ìwé alákọbẹrẹ ẹkọ ìmọ isirò ṣí kíákíá. Salami ni ẹníkẹni to ba lé wá ojúutu si ẹkọ ìṣìrò lé wá ojúutu si ìsòrò tó bá ń ṣẹlẹ láwujọ rẹ. Lasìkò to n sàlàyé lóri ìmọ tuntun tó gbékalẹ, ó ṣàlàyé pé orin tàkasúfèé tí òun pè ní MATMusic, ni àwọn orin tó ni àwọn ìmọ ìṣìrò ti jẹ ki ó rorùn nínú. Idanwò WAEC ni ọdun 2019 fi han pé nínú àwọn ọmọ to dín díẹ ńi ẹgbẹrun mejilà to kọ ìdánwo náà, agbara káká ni a fi ri eniyan ẹgbẹrun mẹta to gba àmì Krediiti marun to si ni Isiro àti èdè Gẹẹsi nínú. Kíkọ ìmọ ìṣìrò ti jẹ ìṣòrò fun ọpọ láti ìgbà to ti pẹ láti ilé ìwé alákọbẹrẹ jákèjádò gbogbo àgbàyé, ǹkan to si fa irú iṣòro yii ni pé ìmọ ẹkọ náà ni ọpọ àwọn ofin ti a ko le foju ri ṣùgbọn ti a gbọdọ fi pamọ sinu ọpọlọ ní. Bákan náà ni ìwádìí fi hàn pé ti awọn ọmọde ba fẹràn orin ti wọn gbọ, wọn maa n ranti àwọn ọrọ inú orin náà, nítori náà ti gbogbo àwọn ìlàna àti òfin inu ìsìrò ba di orin, èyi yóò ràn wọn lọwọ láti mọ ọ. Tori ìdí èyi gàn ni mo ṣe ṣe àkojọ àwọn orin to ni ṣe pẹlu imọ ìṣiro fun àwọn ọmọ ilé-iwé alakọbẹrẹ. Mo si ní ìgbagbọ pé àwọn ìjọba gúúsù-ìwọ-òòrun Naijiria yoo gba ìmọ tuntun yìi wọle ti wọn yoo si ma lò ó láwọn ilé ẹkọ lakọbẹrẹ Lójúnà ati wá ojúútú si bi àwọn ènìyàn ṣe maa n fìdírẹmi nínú ẹkọ ìsirò yála nilé ìwé alákọbẹrẹ tàbi ni girama lásìkò ìdánwò, olùkọni kan láti ẹka ẹkọ àwọn ọmọde ni Fasiti Ibadan, Omowe Ishola Salami ti ṣe àgbekalẹ orin tàkasúfèé láti mu ẹkọ náà rọrùn. : Mathematics Education: Fasiti Ibadan forin tàkasúfèé wá ojúùtú si ìṣòro ẹkọ ìṣirò 